als_Latn dik_Latn sag_Latn
Basha me austriakët: Dekriminalizimi do të bëhet me çdo kusht
Transmetuar më 15.03.2015 - 19:41
PUBLICITET
Kryetari i Partisë Demokratike z.Lulzim Basha, priti në një takim nënkryetarin e grupit parlamentar të partisë popullore të Austrisë, z.Werner Amon, ku ndau shqetësimin mbarëpopullor dhe të partnerëve ndërkombëtarë për situatën e rendit.
Zoti Basha e siguroi z.Amon për vendosmërinë e plotë të Partisë Demokratike, për dekriminalizimin e Parlamentit.
Basha theksoi rritjen sipas tij galopante të nivelit të krimit në vend dhe për uzurpimin që bota e krimit i ka bërë institucioneve më të larta politike dhe administratës shtetërore.
“Shqiptarët ndihen të shokuar nga akuzat në gjirin e mazhorancës për skenarë vrasjesh dhe larje hesapesh”, - tha Basha, duke shtuar se - ky skandal thellohet edhe më tepër nga fakti që për më shumë se 6 muaj, kryeministri dhe ministri i brendshëm janë përpjekur te fshehin akuzat e rënda ndaj Kryetarit të Parlamentit, si porositës i vrasjes së dy deputeteve te Kuvendit te Shqipërisë.
Basha tha se tronditja e qytetarëve nga këto zhvillime të paprecedent u dëshmua me pjesëmarrjen më masive në historinë e protestave në Shqipëri, ku populli shprehu indinjatën dhe kundërshtinë ndaj kapjes së shtetit nga krimi, si dhe shprehu kërkesën që kryetari i Kuvendit të japë dorëheqjen për t’i hapur rrugën një hetimi të plotë, thellësisht profesionist dhe transparent të akuzës më të rëndë në këto 25 vite politikë.
als_Latn als_Latn fra_Latn als_Latn als_Latn als_Latn als_Latn als_Latn